ปลื้ม พงษ์พิศาล

ปลื้ม พงษ์พิศาล ชื่อเล่น ปลื้ม เป็นนักแสดงชายชาวไทย เริ่มเข้าสู่วงการบันเทิงด้วยการเป็นนักแสดงในสังกัดจีเอ็มเอ็มทีวี จากการเข้าร่วมประกวดโครงการตามหานักแสดงหน้าใหม่ "Finding U-Prince Project"

ประวัติ 
ปลื้มเกิดเมื่อวันเสาร์ ที่ 19 กรกฎาคม พ.ศ. 2540  สำเร็จการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร เคยเป็นนักเรียนแลกเปลี่ยนโครงการ AFS รุ่น 52 ที่ชิคาโก, รัฐอิลลินอย, ประเทศสหรัฐอเมริกา และสำเร็จการศึกษาระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย (หลักสูตรนานาชาติ) นอกจากนี้ยังเคยได้รับการคัดเลือกให้เป็นจุฬาคฑากร (รุ่นที่ 8) ในงานฟุตบอลประเพณีจุฬาฯ-ธรรมศาสตร์ครั้งที่ 71 อีกด้วย 

ปลื้มเข้าสู่วงการบันเทิงจากการเป็น 1 ใน 8 คนสุดท้ายจากโครงการ "Finding U-Prince Project" ตามหานักแสดงหน้าใหม่มาเป็นพระเอก U-Prince Series หลังจากนั้นก็มีปลื้มก็ได้มีผลงานการแสดงซีรีส์เรื่อง U-Prince Series ตอน คิรัน รับบทเป็น "เควิน" , Kiss Me Again จูบให้ได้ถ้านายแน่จริง รับบท "เรน" , ละคอนถาปัด คณะสถาปัตยกรรมศาสตร์ จุฬาลงกรณ์มหาวิทยาลัย เรื่อง "เจ้าพ่อเซี่ยงไฮ้" และนอกจากนี้ยังมีความสามารถในการเล่นดนตรีไทย เช่น ขิม ระนาด และซอด้วง

ผลงาน

ละคร / ซีรีส์

ภาพยนตร์

รางวัล

อ้างอิง

แหล่งข้อมูล 

นักแสดงสังกัดจีเอ็มเอ็มทีวี